Komission asetus (EY) N:o 80/2003, annettu 17 päivänä tammikuuta 2003, asetuksen (EY) N:o 175/2001 muuttamisesta tuottajamaiden virallisesti määrittelemien tiettyjen kuorellisten saksanpähkinälajikkeiden tiettyjen sekoitusten osalta



Virallinen lehti nro L 013 , 18/01/2003 s. 0005 - 0006



Komission asetus (EY) N:o 80/2003, annettu 17 päivänä tammikuuta 2003, asetuksen (EY) N:o 175/2001 muuttamisesta tuottajamaiden virallisesti määrittelemien tiettyjen kuorellisten saksanpähkinälajikkeiden tiettyjen sekoitusten osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 1881/2002(2), ja erityisesti sen 2 artiklan 2 kohdan, sekä katsoo seuraavaa: (1) Kuorellisten saksanpähkinöiden kaupan pitämiseen sovellettavista vaatimuksista 26 päivänä tammikuuta 2001 annetussa komission asetuksessa (EY) N:o 175/2001(3) säädetään kaikissa laatuluokissa mahdollisuudesta useiden saksanpähkinälajikkeiden sekoitukseen samassa pakkauksessa, jos tuottajamaa on virallisesti määritellyt sekoituksen. (2) Ranskan viranomaiset ovat ilmoittaneet komissiolle määritelleensä virallisesti useita tuoreiden ja kuivattujen saksanpähkinöiden lajikkeiden sekoituksia, joista käytetään nimityksiä "Noix de Grenoble" ja "Noix du Périgord". Yhdysvaltain viranomaiset ovat ilmoittaneet komissiolle määritelleensä kuivattujen saksanpähkinöiden lajikkeiden sekoituksen, josta käytetään nimitystä "Noix de Californie". (3) Asetuksen (EY) N:o 175/2001 soveltamista koskevien erilaisten tulkintojen estämiseksi on aiheellista täsmentää näiden sekoitusten ominaisuudet asetuksessa (EY) N:o 175/2001; tämä ei kuitenkaan estä muiden, muualla virallisesti määriteltyjen saksanpähkinälajikkeiden sekoitusten olemassaoloa. (4) Asetus (EY) N:o 175/2001 olisi näin ollen muutettava. (5) Hedelmien ja vihannesten hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 175/2001 liite tämän asetuksen liitteen mukaisesti. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä tammikuuta 2003. Komission puolesta Franz Fischler Komission jäsen (1) EYVL L 297, 21.11.1996, s. 1. (2) EYVL L 285, 23.10.2002, s. 13. (3) EYVL L 26, 27.1.2001, s. 24. LIITE Muutetaan asetuksen (EY) N:o 175/2001 liite seuraavasti: 1) Muutetaan II kohdan (Laatua koskevat säännökset) B alakohta (Luokitus) seuraavasti: a) korvataan i alakohdan ensimmäinen alakohta seuraavasti:"Tähän luokkaan luokiteltujen kuorellisten saksanpähkinöiden on oltava erittäin hyvälaatuisia. Niiden on oltava lajikkeelle tai tapauksen mukaan tuottajamaan(1) virallisesti määrittelemälle ja merkinnöissä ilmoittamalle tiettyjen lajikkeiden sekoitukselle ominaisia."; b) korvataan ii alakohdan ensimmäinen alakohta seuraavasti:"Tähän luokkaan luokiteltujen kuorellisten saksanpähkinöiden on oltava hyvälaatuisia. Niiden on oltava lajikkeelle, kauppamuodolle tai tuottajamaan(2) virallisesti määrittelemälle ja merkinnöissä ilmoittamalle tiettyjen lajikkeiden sekoitukselle ominaisia." 2) Lisätään seuraava: "Lisäys III OHJEELLINEN LUETTELO LIITTEESSÄ OLEVAN II KOHDAN B ALAKOHDAN i JA ii ALAKOHDASSA TARKOITETUISTA TUOTTAJAMAAN VIRALLISESTI MÄÄRITTELEMISTÄ TIETTYJEN LAJIKKEIDEN SEKOITUKSISTA 1. "Noix de Grenoble" - Kuivattujen ja tuoreiden pähkinöiden osalta seuraavien lajikkeiden sekoitus: Franquette, Mayette, Parisienne. 2. "Noix du Périgord" - Kuivattujen pähkinöiden osalta seuraavien lajikkeiden sekoitus: Marbot, Franquette, Corne. - Tuoreiden pähkinöiden osalta seuraavien lajikkeiden sekoitus: Marbot, Franquette. 3. "Noix de Californie" - Kuivattujen pähkinöiden osalta seuraavien lajikkeiden sekoitus: Amigo, Adams, Ashley, Payne, Eureka, Hartley, Serr, Chandler, Chico, Gustine, Lompoc, Midland, Pedro, Pioneer, Sunland, Tehama, Tulare, Vina, Poe, Carmello, Cascade, Concha, Ehrhardt, Franquette, Howe, Howard, Idaho, Marchetti, Mayette, Meylan, Plancentia, Sharkey, Sinensis, Trinta, Waterloo, Westside." (1) Ohjeellinen luettelo tuottajamaan määrittelemistä tiettyjen lajikkeiden sekoituksista on lisäyksessä III. (2) Ohjeellinen luettelo tuottajamaan määrittelemistä tiettyjen lajikkeiden sekoituksista on lisäyksessä III.